
OBRAZLOŽENJE UZ 
I. IZMJENE I DOPUNE PRORAČUNA OPĆINE KOPRIVNIČKI BREGI
 ZA 2023. GODINU












Ožujak 2023. godina
I. UVOD

Prijedlog I. Izmjena i dopuna Proračuna Općine Koprivnički Bregi za 2023. godinu sastavljen je na temelju Zakona o proračunu (˝Narodne novine˝ broj 144/21) člankom 166. 
Proračun Općine Koprivnički Bregi za 2023. godinu i projekcije za 2024. i 2025. godinu usvojen je na 15. sjednici Općinskog vijeća održanoj 21. prosinca 2022. godine sa planiranim prihodima i primicima u iznosu od 1.494.591,00 € te planiranim rashodima i izdacima u iznosu od 1.550.335,00 €. Također je planiran prijenos viška prihoda u iznosu 55.744,00 €. Ove I. Izmjene i dopune Proračuna Općine Koprivnički Bregi za 2023. godinu, temelje se na odredbama Zakona o proračunu koji dozvoljava izmjene proračuna i njegovo uravnoteženje, ukoliko se ukaže potreba za povećanjem ili smanjenjem određenih prihoda ili rashoda.  U skladu s dosadašnjim ostvarenjem prihoda i rashoda proračuna, planiranim realizacijama započetih projekata te iskazanih novih potreba predlažu se I. Izmjene i dopune Proračuna kojima će se izvršiti usklađenje Proračuna. Ovim dokumentom se mijenja samo Proračun za 2023. godinu, projekcije proračuna za 2024. i 2025. godinu se ne mijenjaju. Proračun se sastoji od općeg i posebnog dijela. 
I. Izmjenama I dopunama Proračuna Općine Koprivnički Bregi za 2023. godinu predlaže se povećanje prihoda i primitaka za 185.627,76€ ili 11,97% i povećanje rashoda i izdataka za 185.627,76€ u odnosu na tekući plan. Nakon ovih izmjena prihodi i primici iznose 1.680.218,76€, a rashodi i izdaci iznose 1.735.962,76€. Planirani prijenos viška prihoda iz prethodne godine iznosi 55.744,00€. 
U nastavku se daje obrazloženje izmjena u općem dijelu proračuna, odnosno struktura prihoda i rashoda te primitaka i izdataka koje se predlažu I. Izmjenama i dopunama Proračuna za 2023. godinu.









II. PRIHODI I PRIMICI PRORAČUNA
Prijedlogom I. Izmjena i dopuna Proračuna za 2023. godinu ukupni prihoda poslovanja povećavaju se za 185.627,76€ te je prijedlog novog plana 1.680.218,76€.
61 Prihodi od poreza
U prihode od poreza uključeni su porez i prirez na dohodak, povremeni porezi na imovinu, porez na promet nekretnina, porez na potrošnju alkoholnih i bezalkoholnih pića i porez na tvrtku. Ovim izmjenama ukupni prihodi od poreza povećavaju se za 95.404,76€ ili 54,94% te iznose 601.476.76€. Usklađenje je izvršeno temeljem dosadašnjeg ostvarenja s obzirom na bolje ostvarenje prihoda od poreza na dohodak u odnosu na planirano te očekivana kretanja do kraja godine. 
63 Pomoći
Ukupan iznos pomoći iz inozemstva i od subjekata unutar općeg proračuna planira se u iznosu od 858.590,00€ što je povećanje u odnosu na tekući plan za 82.559,00€ ili 74,64%. Izmjene se odnose na:
· povećanje planiranih prihoda iz državnog proračuna za fiskalno izravnanje za 6.000,00€ ili 1,81%  
· povećanje kapitalnih pomoći proračunu iz drugih proračuna i izvanproračunskim korisnicima u iznosu od 76.559,00€ ili 72,83%, a  što se odnosi na pomoć iz županijskog proračuna u iznosu od 26.500,00€ za sufinanciranje projektne dokumentacije pješačko-biciklističkih staza, pomoć od Ministarstva prostornog uređenja, graditeljstva i državne imovine za cestu u naselju Glogovac (Rudarsko naselje- Stjepana Radića) u iznosu od 34.059,00€ i pomoć od Središnjeg državnog ureda za demografiju i mlade za zamjenu dotrajale opreme na dječjem igralištu u dječjem vrtiću ˝Potočić˝ u iznosu od 16.000,00€
65 Prihodi od upravnih i administrativnih pristojbi, pristojbi po posebnim propisima i naknada
Ovi prihodi povećavaju se za 664,00€ ili 3,34%. Povećavaju se prihodi za komunalne naknade zbog očekivanja većih uplata za komunalne naknade.





III. RASHODI I IZDACI

Prijedlogom I. Izmjena i dopuna Proračuna za 2023. godinu ukupni rashodi i izdaci proračuna se povećavaju za 185.627,76€ ili 11,97% te iznose 1.735.962,76€. 
U strukturi ukupnih rashoda i izdataka Proračuna predlaže se povećanje rashoda poslovanja za 44.521,76€ te povećanje rashoda za nabavu nefinancijske imovine u iznosu od 141.106,00€ ili 19,3%. 
U nastavku se daje prikaz promjena na osnovnim skupinama rashoda i izdataka u odnosu na tekući plan Proračuna. 

32 Materijalni rashodi

Ukupni materijalni rashodi povećavaju se u iznosu 4.726,00€. Promjene se odnose na:
· naknade za rad predstavničkih i izvršnih tijela, povjerenstava i slično u iznosu od 3.000,00€, a odnose se na rashode za izbore za članove vijeća i predstavnike nacionalnih manjina 
· ostale nespomenute rashode poslovanja- za civilnu zaštitu u iznosu od 1.726,00€, a što se odnosi na izradu Procjene ugroženosti od požara i Plana zaštite od požara 

38 Ostali rashodi

Ostali rashodi povećavaju se za 39.795,76€. Rezultat povećanja  su sljedeće promjene: 
· tekuće donacije u novcu za dobrovoljna vatrogasna društva Općine Koprivnički Bregi za 7.963,00€, u izračun osnovice za vatrogastvo uključeni su i prihodi fiskalnog izravnanja što kod izrade plana Proračuna nije bilo definirano
· kapitalne pomoći za sufinanciranje izgradnje vodoopskrbe i odvodnje u naselju Glogovac za 30.068,00€, Projekt je započet u 2022. godini i nastavlja se
· tekuće donacije u novcu za financiranje redovne djelatnosti političkih stranaka u iznosu od 543,76€, čime su obuhvaćeni i nezavisni članovi koji su se odrekli naknade za vrijeme mandata
· tekuće donacije u novcu za Crveni križ u iznosu od 1.221,00€ zbog izračuna osnovice u koju su se uvrstili i prihodi fiskalnog izravnanja što kod izrade plana Proračuna nije bilo definirano

41 Rashodi za nabavu neproizvedene dugotrajne imovine 
Rashodi za nabavu neproizvedene dugotrajne imovine smanjuju se za 33.181,00€ jer je Proračunom planirana kupnja zemljišta u 2023. godini, a što je izvršeno u 2022. godini. 




42 Rashodi za nabavu proizvedene dugotrajne imovine

Rashodi za nabavu proizvedene dugotrajne imovine povećavaju se za 162.287,00€. Promjene 
se odnose na:
· osiguravanje sredstava za kupnju nekretnine za potrebe vrtića u iznosu od 27.000,00€
· sredstva za projektnu dokumentaciju za multifunkcionalni objekt u iznosu od 25.200,00€
· produžetak javne rasvjete u naselju Glogovac u iznosu od 12.364,00€, što obuhvaća izradu projektne dokumentacije i početak izvođenja radova
· modernizacija nerazvrstanih cesta na području Općine Koprivnički Bregi- Proračunom je planirana modernizacija nerazvrstanih cesta u naselju Jeduševac, a ovim Izmjenama planira se modernizacija nerazvrstanih cesta u naselju Glogovac (Ulica Stjepana Radića i Dugačko brdo), Projekt je prijavljen na natječaj koji je raspisalo Ministarstvo prostornog uređenja, graditeljstva i državne imovine, planira se povećanje od 34.059,00€ te povećanje od 7.664,00€ na izvoru prihoda za posebne namjene
· izgradnja pješačko biciklističke staze Bregi- Glogovac u iznosu od 16.000,00€ za izradu projektne dokumentacije uz sufinanciranje pomoći iz županije
· izgradnja pješačko biciklističke staze u naselju Koprivnički Bregi- spoj A. Šenoe i V. Nazora u iznosu od 9.500,00€ iz vlastitih prihoda te 10.500,00€ uz sufinanciranje pomoći od županije
· oprema za dječje igralište u dječjem vrtiću ˝Potočić˝ u iznosu od 4.000,00€ iz vlastitih sredstava te 16.000,00€ iz pomoći od Središnjeg državnog ureda za demografiju i mlade

45 Rashodi za dodatna ulaganja na nefinancijskoj imovini

Rashodi za dodatna ulaganja na nefinancijskoj imovini se povećavaju za 12.000,00€. Odnosi se na izradu projektne dokumentacije društvenog doma u naselju Glogovac. Planirana sredstva nisu dovoljna stoga je potrebno povećati tu stavku. 


IV. POSEBNI DIO

U posebnom dijelu Proračuna rashodi i izdaci se mijenjaju prema razdjelima kako slijedi: 

RAZDJEL 001 – IZVRŠNA I PREDSTAVNIČKA TIJELA
Rashodi se povećavaju za 3.543,76€ i iznose 45.949,76€. Promjene se odnose na: 

Aktivnost: Izbori A100104- povećanje 3.000,00€
Aktivnost: Financiranje redovne djelatnosti političkih stranaka A100201- povećanje 543,76€
RAZDJEL 002 – JEDINSTVENI UPRAVNI ODJEL
Rashodi se povećavaju za 182.084,00€ i iznose 1.690.013,00€.  Promjene se odnose na:

Aktivnost: Kupnja nekretnina za potrebe vrtića A100304- povećanje 27.000,00€
Kapitalni projekt: Rekonstrukcija i opremanje društvenog doma u naselju Glogovac K100017- povećanje 12.000,00€
Kapitalni projekt: Izgradnja multifunkcionalnog objekta K100019- smanjenje 7.981,00€
Aktivnost: Djelatnost DVD-a A100701- povećanje 7.963,00€
Aktivnost: Razvoj civilne zaštite A100703- povećanje 1.726,00€
Kapitalni projekt: Oprema za dječje igralište u vrtiću Potočić K100026- povećanje 20.000,00€
Aktivnost: Crveni križ A1001007- povećanje 1.221,00€
Kapitalni projekt: Modernizacija nerazvrstanih cesta na području Općine Koprivnički Bregi K100025- povećanje 41.723,00€
Aktivnost: sufinanciranje izgradnje vodoopskrbe i odvodnje u naselju Glogovac A101301- povećanje 30.068,00€
Kapitalni projekt: Izgradnja pješačko biciklističke staze Bregi- Glogovac K100008- povećanje 16.000,00€
Kapitalni projekt: Izgradnja pješačko biciklističke staze u naselju Koprivnički Bregi spoj A. Šenoe i V. Nazora K100028- povećanje 20.000,00€
[bookmark: _GoBack]Kapitalni projekt: Produžetak Javne rasvjete u naselju Glogovac K100030- povećanje 12.364,00€

